

**REPUBLIKA HRVATSKA**

**BJELOVARSKO-BILOGORSKA**

**Ž U P A N I J A**

**OPĆINA ŠANDROVAC**

**OPĆINSKO VIJEĆE**

**KLASA: 021-05/21-01/31**

**URBROJ:2123-05-01-21-1**

**U Šandrovcu, 18.10.2021.**

**Z A P I S N I K**

**sa 4. sjednice Općinskog vijeća općine Šandrovac održane dana 18.10.2021.g. sa početkom u 20,00 sati na adresi Bjelovarska 6, 43227 Šandrovac, zgrada općine Šandrovac, prostorija Društvenog doma.**

**Prisutni**: Husnjak Damir, Željko Đipalo, Stjepan Kos, Nikola Radonić, Mirko Bedeković, Tomislav Fleković, Slaven Kurtak , Katarina Blažeković, Želimir Gluščić i Goran Solar.

**Odsutni**: Ivana Fočić, dipl.iur. i Dajana Perhot.

**Ostali prisutni**: Dario Halauš, općinski načelnik Općine Šandrovac.

**Zapisničar**: Sandra Sedlanić

Predsjednik Općinskog vijeća Općine Šandrovac Tomislav Fleković pozdravio je sve prisutne, utvrdio da je na sjednici prisutno 9 vijećnika te da je kvorum potvrđen.

Predsjedavajući je predložio sljedeći:

**DNEVNI RED 4. SJEDNICE**

**OPĆINSKOG VIJEĆA OPĆINE ŠANDROVAC**

1. Izvješće Mandatnog povjerenstva Općine Šandrovac nakon održanih dopunskih izbora
2. Svečana prisega vijećnika Gorana Solar,
3. Aktualni sat
4. Usvajanje zapisnika sa 3. sjednice Općinskog vijeća Općine Šandrovac
5. Donošenje Odluka o kupoprodaji nekretnina kč.br. 15631/1 i 163/2 k.o. Šandrovac

Dnevni je jednoglasno prihvaćen od strane Općinskog vijeća Općine Šandrovac.

**Točka 1.**

**-Izvješće Mandatnog povjerenstva Općine Šandrovac nakon održanih dopunskih izbora.**

Vijećnica Katarina Blažeković i Predsjednica Mandatnog povjerenstva pročitala je i podnijela Općinskom vijeću Izvješće Mandatnog povjerenstva.

**(KLASA: 021-05/21-1/30, URBROJ: 2123.-05-01-21-1)**

**Točka 2.**

**Svečana prisega vijećnika Gorana Solar.**

Vijećnik Goran Solar potpisao je Prisegu za vijećnika Općinskog vijeća Općine Šandrovac.

Nakon prisege, Vijećnik Goran Solar u daljnjim točkama Dnevnog reda također prisustvuje glasanju.

**Točka 3.**

**Aktualni sat**

\*Vijećnik Nikola Radonić :“Vezano za asfaltiranje cesta , ima li kakvih naznaka za početak radova?“

\*Načelnik, Dario Halauš:“To sam htio iznijeti u aktualnom satu pod budućim aktivnostima. Prema dogovoru sa direktoricom P.Z.C.-a trebalo bi krenuti sa asfaltiranjem Županijske ceste u naselju Lasovcu i to od kućnog broja 58 do kraha naselja. Isto tako trebalo bi krenuti sa asfaltiranjem lokalne ceste Lasovac brdo koja je u dužini oko 900 metara. Za tu dionicu dobili smo 154.000,00 kn od Ministarstva graditeljstva , a projekt je u ukupnom iznosu 540.000,00 kn. To je dogovoreno na 12 rata. Pročelnica ŽUC-a nam je obećala oko 400 tona asfalta što je po mojoj slobodnoj procjeni dovoljno za sanaciju asfalta u naselju Jasenik i nešto prema naselju Pupelica. Postavljeni će biti i ležeći policajci kod vrtića. Prijavili smo se čak i na jedan ozbiljniji projekt gdje je u planu signalizacija, mjerač brzine nogostup, no , teško da ćemo proći, ali valja pokušati. Ako ne prođemo sanirati ćemo po prvobitnom planu.

Kako više nije bilo pitanja i prijedloga za raspravu, Predsjedavajući je zaključio Aktualni sat.

**Točka 4.**

**-Usvajanje zapisnika sa 3. sjednice Općinskog vijeća Općine Šandrovac.**

U trenutku glasanja bilo je prisutno 10 vijećnika , te je zapisnik sa 3. sjednice općinskog vijeća Općine Šandrovac jednoglasno usvojen od strane Općinskog vijeća..

**(KLASA: 021-05/21-01/28, URBROJ: 2123-05-01-21-1)**

**Točka 5.**

**-Donošenje Odluke o kupoprodaji nekretnina kč.br. 163/1 i 163/2 k.o. Šandrovac**

Općinsko vijeće Općine Šandrovac donosi Odluku o kupoprodaji nekretnina upisanih

u zk.ul.br. 1261, katastarska općina Šandrovac, koja se sastoji od k.č.br. 1631/1 kuća i dvorište površine 311 čhv i k.č.br. 1631/2 ribnjak površine 397 čhv u iznosu od 15.000,00 eura u protuvrijednosti kuna po srednjem tečaju HNB na dan isplate.

Nekretnine iz Odluke kupuju se u svrhu rješavanja imovinskopravnih odnosa na ribnjaku Gradina u Šandrovcu, s obzirom da je to u interesu općine Šandrovac.

Načelnik :“ O ovom problemu smo pričali na prošloj sjednici Vijeća. Ono što sam vidio u papirima ovaj se problem vuče od 2012. g. Tada je dobivena ponuda od gospodina Basarić vezana za ribnjake. Tada se je Općina odlučila na tužbu koju je izgubila. Čuo sam se s gospodinom Basarić. Ponudio je kupnju ove dvije čestice. Na jednoj se čak nalazi i kućica. Dogovorili smo se da ide na tri rate. Kad uplatimo 5.000,00 eura, povući će tužbu, pa svakih 6 mjeseci ostatak. To je jedino rješenje. Definitivno je moja želja da to kupimo i da ne trgamo sve ono što su ribiči uredili. „

Predsjedavajući je zahvalio načelniku za obrazloženje i otvorio raspravu.

\*\*Vijećnik, Mirko Bedeković.“ Kad platimo prvu ratu stupamo u posjed ili kad sve otplatimo?“

\*Načelnik:“ Kad se sve isplati onda stupamo u posjed. Ugovor je napravljen tako da nitko neće biti oštećen.“

\*\*Vijećnik, Mirko Bedeković:“ Glavni krivac je bivši načelnik . Bio je tvrdoglav i nije slušao. I Damir je htio da se ovo okonča. Sličan problem imamo i sa ONK i lovcima. Sve ćemo to morati riješiti. To sve ide načelniku na leđa.

Predsjedavajući je dao Odluku na glasanje.

U trenutku glasanja bilo je prisutno 10 vijećnika te je Odluka o kupoprodaji nekretnina kč.br. 163/1 i 163/2 k.o. Šandrovac usvojena sa 9 glasova ZA i 1 glasom PROTIV.

(KLASA: 943-01/21-01/1. URBROJ: 2123-05-01-21-1)

Kako više nije bilo pitanja i prijedloga za raspravu Predsjedavajući je zaključio sjednicu u 20,32 sati

Zapisničar

Sandra Sedlanić

Općinsko vijeće Općine Šandrovac

Predsjednik općinskog vijeća

Tomislav Fleković